Държавен вестник, бр. 91, 2014 г., стр. 31

БРОЙ  91	
Д Ъ Р Ж А В Е Н  В Е С Т Н И К 	
СТР.  31  
(2) Дирекцията за социално подпомагане 
уведомява Министерството на правосъдието за 
всяка промяна в обстоятелствата, при които е 
издадено разрешението по чл. 86 СК, включи­
телно за отнемане на разрешението, изготвяне 
на нов социален доклад или издаване на ново 
разрешение, в 14-дневен срок от узнаването 
или издаването на съответния документ.
Чл. 20. (1) Министерството на правосъ­
дието изпраща оригиналните документи от 
преписката на осиновяващия на компетентния 
орган на държавата по местопребиваване на 
детето с писмо с превод на английски език 
или на официалния език на съответната дър­
жава, осигурен от министерството. Копие от 
документите се съхранява по преписката на 
осиновяващия. 
(2) С писмото по ал. 1 се изисква при 
определяне на осиновяващия като подходящ 
за дете в Министерството на правосъдието 
да постъпи доклад за детето и снимка в цял 
ръст, както и информация за последващите 
действия, които осиновяващият следва да 
предприеме.
(3) При изискани от компетентния орган 
на държавата по местопребиваване на детето 
допълнителна информация и/или документи 
Министерството на правосъдието незабавно 
уведомява осиновяващия чрез акредитираната 
организация по чл. 116 СК, който е длъжен 
да ги предостави в срока, определен от съот­
ветния орган.
Чл. 21. (1) След постъпването на предложе­
ние за конкретно дете от съответната държава 
Министерството на правосъдието осигурява 
превод и изпраща копие от постъпилите доку­
менти на дирекцията за социално подпомагане, 
която в 14-дневен срок изразява становище 
пред Министерството на правосъдието за 
съответствието между годността на осиновя­
ващия според изготвения социален доклад и 
характеристиките на предложеното дете.
(2) Документите за детето в оригинал се 
предоставят на осиновяващия чрез акреди­
тираната организация по чл. 116 СК, която 
го консултира за изразяване на съгласие или 
отказ за осиновяването.
(3) В двумесечен срок от получаването на 
документите по ал. 2 осиновяващият пред­
ставя в Министерството на правосъдието 
декларация с нотариална заверка на подписа 
за своето съгласие или отказ за осиновява­
нето във формата по чл. 16, ал. 6. Този срок 
се прилага, ако държавата по обичайното 
местопребиваване на детето не е определила 
друг по-кратък срок.
(4) Ако осиновяващият откаже предложе­
нието за осиновяване, Министерството на 
правосъдието уведомява за това компетентния 
орган на държавата по обичайното местопре­
биваване на детето.
(5) Ако в срока по ал. 3 в Министерството 
на правосъдието не се получи отговор, осино­
вяващият се заличава от регистъра, което се 
съобщава на компетентния орган на държавата 
по обичайното местопребиваване на детето.
Чл. 22. (1) Съгласието на осиновяващия 
за осиновяване на дете с обичайно место­
пребиваване в държава, която не е страна по 
Хагската конвенция, се изпраща на съответния 
компетентен орган. Когато осиновяващият 
е заявил съгласие за осиновяване на дете 
с обичайно местопребиваване в държава, 
страна по Хагската конвенция, молбата му 
и становището по чл. 21, ал. 1 се представят 
пред Съвета по международно осиновяване 
за обсъждане и изразяване на мнение пред 
министъра на правосъдието.
(2) Съобразно изразеното от съвета мне­
ние министърът на правосъдието дава или 
отказва да даде съгласие за продължаване на 
процедурата по осиновяване.
(3) Отказът на министъра се съобщава на 
осиновяващия и на компетентния орган на 
държавата по обичайно местопребиваване 
на детето и може да бъде оспорен по реда на 
Административнопроцесуалния кодекс. 
(4) Съгласието на министъра на правосъ­
дието за продължаване на процедурата по 
осиновяване и съгласието на осиновяващия се 
изпращат от Министерството на правосъдието 
на централния орган на държавата по обичайно 
местопребиваване на детето с писмо с превод 
на английски език или на официалния език на 
съответната държава, осигурен от министер­
ството. Осиновяващият чрез акредитираната 
организация по чл. 116 СК се уведомява за 
изпращането на документите. 
(5) Осиновяващият чрез акредитираната 
организация по чл. 116 СК представя в Ми­
нистерството на правосъдието информация за 
допускане на осиновяване на предложеното 
дете в едномесечен срок от приключване на 
производството. Когато детето е с обичайно 
местопребиваване в държава, страна по Хаг­
ската конвенция, се представя заверено копие 
на удостоверение по чл. 23 от конвенцията 
в официален превод на български език. Ко­
гато детето е с обичайно местопребиваване 
в държава, която не е страна по Хагската 
конвенция, се представя заверено копие от 
документа за допускане на осиновяването в 
официален превод на български език.
Чл. 23. (1) Заличаване от регистъра се 
извършва:
1. по искане на осиновяващия;
2. когато е отпаднала годността му за осино­
вяване поради изтичане на срока на валидност 
или отнемане на разрешението за вписване;
3. при смърт;
4. при осиновяване на дете с обичайно 
местопребиваване в чужбина;
5. в случаите по чл. 21, ал. 5.